Magnus Wolff Eikrem

Magnus Wolff Eikrem (født 1990) er en norsk fotballspiller som spiller for KFUM.«GLEDER MEG TIL Å KRYSSE FOTGJENGERFELTET» Han er sønn av den tidligere Molde-spilleren Knut Hallvard Eikrem.

 Karriere 
Eikrem begynte karrieren i Molde Fotballklubb, der han spilte i alle aldersklasser frem til junioralder. I 2005 var han med å hospiterte med A-laget til Molde og spilte samtidig på klubbens andrelag i 2. divisjon.

 Manchester United 
I juni 2006 ble det klart at Eikrem var klar for den engelske storklubben Manchester United etter tidligere å ha vært på prøvespill og treningsopphold i klubben.

Eikrem spilte seg nesten umiddelbart inn på reservelaget, mens han gikk på skole-kontrakt med klubben. Han spilte i sin første sesong som høyrekant, men etter å ha endret sin posisjon til sentral midtbane ble han flere ganger innkalt til Uniteds A-lag. Den 8. august 2007 debuterte Eikrem på A-laget til United mot skotske Dunfermline. Han fikk spille de siste 12 minuttene, etter å ha kommet inn som innbytter for Ryan Giggs. Siden kampen kun var en treningskamp ble den ikke bokført som en A-lagskamp.

I sesongen 2008/2009 spilte han 20 kamper for reservelaget og skåret to mål, inkludert et spektakulært frisparkmål mot . Etter kampen uttalte treneren Ole Gunnar Solskjær blant annet at: «Magnus er en talentfull spiller. Jeg har kjent ham siden han var 12 år gammel, og jeg er naturligvis veldig, veldig fornøyd når han scorer slike mål som han gjorde i går.»Olsen, Olav Rege (21. mai. 2013): «Se hvorfor Solskjær hyller norsk unggutt», Aftenposten

I sitt siste år i Manchester ble han flere ganger tatt med i A-lagstroppen, men fikk aldri spille en offisiell kamp.

Ved årsskiftet 2006/07 fikk Wolff Eikrem påvist diabetes.fxt.no Norges fem største talenter 

 Tilbake i Molde 
Da Ole Gunnar Solskjær vendte hjem til Norge for å trene Molde ble det tidlig spekulert i om Eikrem skulle slå følge til moderklubben. Ryktene ble bekreftet og han ble presentert som Molde-spiller med drakt nummer 7. I november 2011 ble han kåret til årets unge spiller i Tippeligaen 2011 av NISO, og fikk også plass på «årets lag» ved samme prisutdeling.

Han mottok Kniksenprisen for årets midtbanespiller i 2012. Han ble også kåret til Årets spiller i norsk fotball av VG i 2012. 

Den 24. juni 2013 skrev han under på en fireårskontrakt med den nederlandske klubben Heerenveen.

Etter kun et halvt år i Nederland ble Eikrem 8. januar 2014 klar for Premier League-klubben Cardiff City FC.

Han fikk deretter i 2015 kontrakt med Malmö FF, Seattle Sounders, og Molde igjen.

 A-landskamper 

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Molde FK
Kategori:Fotballspillere for Manchester United FC
Kategori:Fotballspillere for SC Heerenveen
Kategori:Fotballspillere for Cardiff City FC
Kategori:Fotballspillere for Malmö FF
Kategori:Fotballspillere for KFUM-Kameratene Oslo
Kategori:Norske fotballspillere i England
Kategori:Norske fotballspillere i Nederland
Kategori:Norske fotballspillere i Wales
Kategori:Norske fotballspillere i Sverige
Kategori:Norske fotballspillere i USA
Kategori:Vinnere av Kniksenprisen
Kategori:Personer fra Molde kommune
Kategori:Norgesmestere i fotball